Hoe verander mense? - www.bybelkennis.co.za
God wants to give us something, but cannot, because our hands are full – there’s nowhere for him to put it – Augustinus
David Brooks het ‘n artikel in die New York Times oor hierdie onderwerp geskryf. Hy sê dat mense nie sal verander as jy vir hulle sê hulle moet beter lewe nie; mense verander nie as jy vir hulle sê dat hulle nie die mas opkom nie. Jy mag dalk emosioneel beter voel, maar die persoon verander nie.
Mense gedra hulle nie sleg omdat hulle nie inligting oor hulle tekortkomings het nie – hulle weet waar hulle tekortskiet. Mense gedra hulle sleg, want hulle het in patrone van vernietigende gedrag verval. Hulle het nie die vermoë om hieruit te ontsnap nie. Teologies gestel: mense hou aan sonde doen, nie omdat hulle nie weet wat reg is nie, maar omdat hulle van sonde hou.
Hy eindig sy artikel deur te sê dat mense nie verander omdat jy hulle swak gedrag afkraak nie, maar net deur die onderliggende konteks te verander. Dit is wat die evangelie doen. Die evangelie is nie ‘n boodskap van “gaan en doen” nie, maar ‘n boodskap dat ons verlossing reeds bewerk is – die onderliggende konteks is reeds verander. Ons verander nie deur iemand wat vir ons vertel wat ons vir God moet doen nie, maar deur te hoor wat Hy reeds vir ons gedoen het.
by Mitch Kalp · Published 13/02/2014